Lillehammer videregående skole

Lillehammer videregående skole er en videregående skole i Lillehammer. Skolen ble åpnet i 1849 og ligger midt i Lillehammer sentrum. Med sine nesten 600 elever og 70 lærere, utgjør dette Lillehammers største skole. Skolen tilbyr studiespesialiserende utdanningsprogram. Skolen har tilbud om de fleste programfag innenfor realfag, samfunnsfag, idrett (toppidrett fotball og breddeidrett), språk og økonomi. På skolen finner vi også restaurant og matfag, og service og samferdsel.

Historie 
Da skolen ble åpnet i 1849 holdt den til i Kjølstadgården, og het Lillehammer Middel og Realskole. Navnet ble endret til Lillehammer Lærde- og Realskole i 1854, og i 1858 etablerte skolen seg i nytt bygg midt i byen - dagens skole. Fra 1869 het den Lillehammer offentlige Skole for den høyere Allmenutdannelse.

Fra 1900 var navnet Lillehammer kommunale høyere Allmenskole, og fra 1950 Lillehammer interkommunale høyere Allmenskole. Fra 1964 til 1976 var navnet Lillehammer Gymnas, før skolen fikk dagens navn Lillehammer videregående skole. Som navneendringene viser har skolen opp gjennom historien vært kommunal, statlig, interkommunal og fylkeskommunal.

Fra 1. januar 2016 består Lillehammer videregående skole av to avdelinger, sør og nord (tidligere Vargstad videregående skole).

Rektorer 
 2023-: Tore Simensen
 -2023 Terje Storbakken

Litteratur

Referanser

Eksterne lenker 
 
 Lillehammer videregående skoles arkiver avlevert, Fylkesarkivet i Oppland (besøkt 1. april 2014)

Skoler i Lillehammer
Videregående skoler i Innlandet